AaB&#39;s sportschef Lynge Jacobsen undsiger fodboldtræner Bruce Rioch og overvejer nu hans fremtid i klubben.

I følge sportschefen følger den skotske træner ikke AaB's filosofi om at give unge spillere chancen. Det oplyser P4 Nordjylland. Efter Champions League-kampen mod Villareal i tirsdags blev Bruce Rioch kritiseret for ikke at skifte spillere ind. Flere spillere var ellers åbenlyst trætte. Bruce Rioch forsvarede bagefter med, at de spillere, han havde på bænken, ikke var gode nok. De var for unge og urutinerede til at blive sat på banen. - Jeg er ikke enig med Bruce Rioch. AaB's strategi er netop, at vi vil have unge spillere til at gennemgå en udvikling. Det betyder, at de skal bruges, siger Lynge Jacobsen til P4 Nordjylland. Sportschefen vil ikke svare direkte på, om Bruce Rioch er på vej til at blive fyret inden hans kontrakt udløber efter sidste Champions League-kamp 10 december - Jeg har selvfølgelig tænkt meget over det, og vi forholder os til situationen omkring Bruce, som vi synes, er den rigtige, siger Lynge Jacobsen